82 
frouw dem wärchmeister Pol Ludwysch; ouch 30 personen 
zuo Schweinigen vnd 20 zuo Riamms. 
Gmein 3 Pündt hand 15 Commissari ins Veltlyn ge- 
santt, dann bi inen ouch von wägen der religion vil zuo 
schaffen. Der ärzpriester zuo Sonders ward gfangen vnd 
an gält gstraafft, vnd stillet sich die unruw 53. 
Zuo lHannz wart ein Strafgericht ghalten. Etliche 
Masaxer, so den pandytten schuz vnd schirm geben hattend, 
abzuostraffen. Die Pündt schickten 3 gesanthe zum Lannz- 
fürsten. | 
Vil 1000 Lanzknächt, so in Marsilia gelägen, zugent 
durch der Pündtneren lannt widrum heim. 
Die gesanthen vs den dryen grauwen Pündten sampt 
die von Zürich, Schwyz vnd Glaris kament zuo Rappersch- 
wyl zuosammen von wägen ingerissner Vnordnung im füren 
vnd überanttwortten des kärnen, roggen vnd habern, dessi 
iärlich zuo Zürich vm ein vnschezbarlich gält von gemälten 
lendren vfkoufft württ 5%. 
In dem iar hatt der ewig güettig Gott grösslich sin gnat 
erzeiget, dann iederman in den Püntten sich eines strengen 
theüren iars zuo besorgen hatt, vnd das von wägen eines 
heissen vnd trocknen früelings, dann es von ingendem aprelen 
biss vff den 22. tag Meyen nie kein tropfen gerägnet hat 
vnd warent wisen vnd äcker hertt worden wie stein vnd 
bein. Desshalb in vnsren Landen, wie hie zuo Tusis ouch, 
wurdent mit ärnst gemein gebätt gehalten. Do gab Gott 
gnat, dass vnuerhoffter sach alerdingen ein übervs guot vnd 
fruchtbar iar wart. Es volget guoti witterung vnd geriet wol 
korn, höüw vnd ämbd, vnd obs wart so vil, dass ich dessi 
vil koufft vnd nit theürer, dann ein Cartana der schönsten, 
